CELEX: 32022D0784
Language: lt
Date: 2022-05-17 00:00:00
Title: Komisijos įgyvendinimo sprendimas (ES) 2022/784 2022 m. gegužės 17 d. kuriuo dėl lengvųjų ir sunkiųjų transporto priemonių SND pildymo sistemoje naudojamų pildymo pistoletų, bandymo reikalavimų ir matmenų ir sprogimo slopinimo sistemų darniųjų standartų iš dalies keičiamas Įgyvendinimo sprendimas (ES) 2019/1202 (Tekstas svarbus EEE)

2022 5 19   
               
               
                  LT
               
               
                  Europos Sąjungos oficialusis leidinys
               
               
                  L 140/8
               
            
         KOMISIJOS ĮGYVENDINIMO SPRENDIMAS (ES) 2022/784
         2022 m. gegužės 17 d.
         kuriuo dėl lengvųjų ir sunkiųjų transporto priemonių SND pildymo sistemoje naudojamų pildymo pistoletų, bandymo reikalavimų ir matmenų ir sprogimo slopinimo sistemų darniųjų standartų iš dalies keičiamas Įgyvendinimo sprendimas (ES) 2019/1202
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2014/34/ES (2) 12 straipsniu, daroma prielaida, kad gaminiai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka tos direktyvos II priede nustatytus esminius sveikatos ir saugos reikalavimus, kuriuos apima tie standartai ar jų dalys;
                  
               
                     (2)
                  
                  
                     1994 m. gruodžio 12 d. raštu BC/CEN/46–92 – BC/CLC/05–92 Komisija pateikė prašymą Europos standartizacijos komitetui (CEN) ir Europos elektrotechnikos standartizacijos komitetui (Cenelec) dėl darniųjų standartų parengimo ir peržiūros, įgyvendinant Europos Parlamento ir Tarybos direktyvą 94/9/EB (3) (toliau – prašymas). Ši direktyva buvo pakeista Direktyva 2014/34/ES, nekeičiant Direktyvos 94/9/EB II priede nustatytų esminių sveikatos ir saugos reikalavimų. Tie reikalavimai šiuo metu nustatyti Direktyvos 2014/34/ES II priede;
                  
               
                     (3)
                  
                  
                     visų pirma CEN ir Cenelec buvo paprašyta parengti naujus potencialiai sprogioje aplinkoje naudojamos įrangos projektavimo ir bandymų standartus, kaip nurodyta standartizacijos programos, dėl kurios susitarė CEN ir Cenelec bei Komisija, I skyriuje, ir kuri pridėta prie prašymo. CEN ir Cenelec taip pat paprašyta peržiūrėti esamus standartus, siekiant juos suderinti su Direktyvos 94/9/EB esminiais sveikatos ir saugos reikalavimais;
                  
               
                     (4)
                  
                  
                     remdamasis prašymu, CEN peržiūrėjo šiuos darniuosius standartus: EN 13760:2021 „Suskystintų naftos dujų (SND) įranga ir pagalbiniai reikmenys. Lengvųjų ir sunkiųjų transporto priemonių SND pildymo sistema. Pildymo pistoletas, bandymo reikalavimai ir matmenys“ ir EN 14373:2021 „Sprogimo slopinimo sistemos“;
                  
               
                     (5)
                  
                  
                     Komisija kartu su CEN įvertino, ar darnieji standartai EN 13760:2021 ir EN 14373:2021 atitinka prašymą;
                  
               
                     (6)
                  
                  
                     standartai EN 13760:2021 ir EN 14373:2021 atitinka reglamentuojamus reikalavimus, nustatytus Direktyvos 2014/34/ES II priede. Todėl tų standartų nuorodas tikslinga paskelbti Europos Sąjungos oficialiajame leidinyje;
                  
               
                     (7)
                  
                  
                     standartu EN 13760:2021 pakeičiamas standartas EN 13760:2003, o standartu EN 14373:2021 pakeičiamas standartas EN 14373:2005. Todėl būtina iš Europos Sąjungos oficialiojo leidinio C serijos išbraukti standartų EN 13760:2003 ir EN 14373:2005 nuorodas, paskelbtas Komisijos komunikatu (2018/C 371/01) (4);
                  
               
                     (8)
                  
                  
                     siekiant gamintojams suteikti pakankamai laiko savo gaminiams pritaikyti pagal standartų EN 13760:2003 ir EN 14373:2005 peržiūrėtas versijas, šių standartų nuorodų panaikinimą būtina atidėti;
                  
               
                     (9)
                  
                  
                     Komisijos įgyvendinimo sprendimo (ES) 2019/1202 (5) I priede pateikiamos darniųjų standartų, parengtų siekiant užtikrinti Direktyvos 2014/34/ES įgyvendinimą, nuorodos. Siekiant užtikrinti, kad darniųjų standartų, parengtų įgyvendinant Direktyvą 2014/34/ES, nuorodos būtų pateiktos viename akte, darniųjų standartų EN 13760:2021 ir EN 14373:2021 nuorodos turėtų būti įtrauktos į tą priedą;
                  
               
                     (10)
                  
                  
                     Įgyvendinimo sprendimo (ES) 2019/1202 II priede pateikiamos darniųjų standartų, parengtų įgyvendinant Direktyvą 2014/34/ES, nuorodos, kurios išbraukiamos iš Europos Sąjungos oficialiojo leidinio C serijos. Į tą priedą turėtų būti įtrauktos darniųjų standartų EN 13760:2003 ir EN 14373:2005 nuorodos;
                  
               
                     (11)
                  
                  
                     todėl Įgyvendinimo sprendimas (ES) 2019/1202 turėtų būti atitinkamai iš dalies pakeistas;
                  
               
                     (12)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos to standarto laikymasis leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas (ES) 2019/1202 iš dalies keičiamas taip:
            
                        1)
                     
                     
                        I priedas iš dalies keičiamas pagal šio sprendimo I priedą;
                     
                  
                        2)
                     
                     
                        II priedas iš dalies keičiamas pagal šio sprendimo II priedą.
                     
                  
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2022 m. gegužės 17 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2014 m. vasario 26 d. Europos Parlamento ir Tarybos direktyva 2014/34/ES dėl valstybių narių įstatymų, susijusių su potencialiai sprogioje aplinkoje naudojama įranga ir apsaugos sistemomis, suderinimo (OL L 96, 2014 3 29, p. 309).
         
            (3)  1994 m. kovo 23 d. Europos Parlamento ir Tarybos direktyva 94/9/EB dėl valstybių narių įstatymų, susijusių su potencialiai sprogioje aplinkoje naudojama įranga ir apsaugos sistemomis, suderinimo (OL L 100, 1994 4 19, p. 1).
         
            (4)  Komisijos komunikatas (2018/C 371/01), parengtas įgyvendinant Europos Parlamento ir Tarybos direktyvą 2014/34/ES dėl valstybių narių įstatymų, susijusių su potencialiai sprogioje aplinkoje naudojama įranga ir apsaugos sistemomis, suderinimo (Darniųjų standartų pavadinimų ir nuorodinių žymenų skelbimas pagal Sąjungos derinimo teisės aktus) (OL C 371, 2018 10 12, p. 1).
         
            (5)  2019 m. liepos 12 d. Komisijos įgyvendinimo sprendimas (ES) 2019/1202 dėl potencialiai sprogioje aplinkoje naudojamos įrangos ir apsaugos sistemų darniųjų standartų, parengtų siekiant užtikrinti Europos Parlamento ir Tarybos direktyvos 2014/34/ES įgyvendinimą (OL L 189, 2019 7 15, p. 71).
      
      
         
            I PRIEDAS
            Įgyvendinimo sprendimo (ES) 2019/1202 I priedas papildomas šiais įrašais:
            
               
                           Nr.
                        
                        
                           Standarto nuoroda
                        
                     
                           „10.
                        
                        
                           EN 13760:2021
                           Suskystintų naftos dujų (SND) įranga ir pagalbiniai reikmenys. Lengvųjų ir sunkiųjų transporto priemonių SND pildymo sistema. Pildymo pistoletas, bandymo reikalavimai ir matmenys
                        
                     
                           11.
                        
                        
                           EN 14373:2021
                           Sprogimo slopinimo sistemos“
                        
                     
         
      
      
         
            II PRIEDAS
            Įgyvendinimo sprendimo (ES) 2019/1202 II priedas papildomas šiais įrašais:
            
               
                           Nr.
                        
                        
                           Standarto nuoroda
                        
                        
                           Panaikinimo data
                        
                     
                           „9.
                        
                        
                           EN 13760:2003
                           Lengvųjų ir sunkiųjų transporto priemonių automobilinių suskystintų naftos dujų (SND) pripildymo sistemos. Čiaupai, matmenys ir bandymo reikalavimai
                        
                        
                           2023 m. lapkričio 19 d.
                        
                     
                           10.
                        
                        
                           EN 14373:2005
                           Sprogimo slopinimo sistemos
                        
                        
                           2023 m. lapkričio 19 d.“